Монгол Улсын Их Хурлын 2008 оны анхдугаар чуулганы Байгаль орчин, хүнс, хөдөө аж ахуйн байнгын хорооны 9 дүгээр сарын 19-ний өдөр /Баасан гараг/-ийн хуралдаан 16 цаг 10 минутад Төрийн ордны \"А\" танхимд эхлэв.

            УИХ-ын гишүүн Г.Занданшатар ирц, хэлэлцэх асуудлын дарааллыг танилцуулж, хуралдааныг даргалав.

Хуралдаанд ирвэл зохих 19 гишүүнээс 13 гишүүн ирж, 68.4 хувийн ирцтэй байв. Үүнд:

**Чөлөөтэй**: Х.Баделхан, Б.Батбаяр

            Тасалсан: Я.Батсуурь, Н.Ганбямба, Д.Тэрбишдагва, Ц.Цэнгэл

Нэг.Монгол Улсын Засгийн газрын гишүүн, сайд нарыг томилох тухай /Монгол Улсын Засгийн газрын гишүүн, Байгаль орчин, аялал жуулчлалын сайд, Хүнс, хөдөө аж ахуй, хөнгөн үйлдвэрийн сайд/

Хэлэлцэж буй асуудалтай холбогдуулан Монгол Улсын Ерөнхий сайд С.Баяр, УИХ-ын Байгаль орчин, хүнс, хөдөө аж ахуйн байнгын хорооны референт Д.Мягмарсүрэн, Д.Мяхдадаг нар байлцав.

Монгол Улсын Засгийн газрын гишүүн, Байгаль орчин, аялал жуулчлалын сайдаар Лүймэдийн Гансүх, Хүнс, хөдөө аж ахуй, хөнгөн үйлдвэрийн сайдаар Түнжингийн Бадамжунай нарыг томилуулах саналыг Монгол Улсын Ерөнхий сайд С.Баяр танилцуулав.

Дээрх саналтай холбогдуулан УИХ-ын гишүүдээс асуулт, санал гараагүй болно.

**Г.Занданшатар**:-Монгол Улсын Засгийн газрын гишүүн, Байгаль орчин, аялал жуулчлалын сайдаар Лүймэдийн Гансүхийг томилуулах саналыг дэмжиж байгаа гишүүд гараа өргөнө үү.

Зөвшөөрсөн                  13

Татгалзсан                   -

Бүгд                             13

Гишүүдийн олонхийн саналаар дэмжигдлээ.

Монгол Улсын Засгийн газрын гишүүн, Хүнс, хөдөө аж ахуй, хөнгөн үйлдвэрийн сайдаар Түнжингийн Бадамжунайг томилуулах саналыг дэмжиж байгаа гишүүд гараа өргөнө үү.

Зөвшөөрсөн                  13

Татгалзсан                   -

Бүгд                             13

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг УИХ-ын гишүүн Г.Занданшатар УИХ-ын чуулганы нэгдсэн хуралдаанд танилцуулахаар тогтов.

**Хуралдаан 16 цаг 15 минутад өндөрлөв.**

Тэмдэглэлтэй танилцсан:

БАЙГАЛЬ ОРЧИН, ХҮНС, ХӨДӨӨ

АЖ АХУЙН БАЙНГЫН

ХОРООНЫ ДАРГА                                                                               Б.БАТБАЯР

 Тэмдэглэл хөтөлсөн:

ХУРАЛДААНЫ ТЭМДЭГЛЭЛ ХӨТЛӨГЧ                                    Ц.НАРАНТУЯА

**УИХ-ЫН 2008 ОНЫ АНХДУГААР ЧУУЛГАНЫ**

**ТӨРИЙН БАЙГУУЛАЛТЫН БАЙНГЫН**

**ХОРООНЫ 9 ДҮГЭЭР САРЫН 19-НИЙ ӨДРИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Г.Занданшатар**:-Ирц хангалттай байгаа учраас Байнгын хорооны хуралдааныг нээе. Ингээд Байнгын хорооны хуралдаанаар хэлэлцэх асуудлыг танилцуулъя. Хэлэлцэх асуудал Монгол Улсын Засгийн газрын гишүүн, Байгаль орчин, аялал жуулчлалын болон Хүнс, хөдөө аж ахуй, хөнгөн үйлдвэрийн сайдад нэр дэвшигчийг хэлэлцэн батлах асуудал байна. Хэлэлцэх асуудлаа батлах уу? За батлая гэсэн саналтай гишүүд гараа өргөнө үү. За хэлэлцэх асуудлыг баталлаа.

Нэгдэх асуудал, Монгол Улсын Засгийн газрын гишүүн, Байгаль орчин, аялал жуулчлалын сайдад нэр дэвшигч Л.Гансүх, Монгол Улсын Засгийн газрын гишүүн, Хүнс, хөдөө аж ахуй, хөнгөн үйлдвэрийн сайдад нэр дэвшигч Т.Бадамжунай нарын талаар Монгол Улсын Ерөнхий сайд Баяр танилцуулна.

**С.Баяр**:-Монгол Улсын Их Хурлын Байгаль орчин, хүнс, хөдөө аж ахуйн байнгын хорооны эрхэм гишүүд ээ,

Миний бие Ерөнхий сайдын хувьд Монгол Улсын Ерөнхийлөгчтэй зөвшилцөөд Засгийн газрын гишүүн, Байгаль орчин, аялал жуулчлалын сайдын албан тушаалд УИХ-ын гишүүн Лүймэдийн Гансүхийг томилуулахаар танилцуулж байна.

Гансүх нь 1963 онд Дундговь аймгийн Сайнцагаан суманд төрсөн, одоо 45 настай. Гэр бүлийн байдал эхнэр, охины хамт амьдардаг.

1980 онд Ерөнхий боловсролын дунд сургууль, 1985 онд Политехникийн дээд сургууль, 2000 онд МУИС-ийн Эдийн засгийн дээд сургуулийг тус тус дүүргэсэн. Барилгын инженер мэргэжилтэй, бизнесийн удирдлагын магистр цолтой. Орос, англи хэлтэй.

1985-1988 онд Цэргийн нэгдсэн дээд сургуульд багш, 1988-1994 онд Политехникийн дээд сургуульд багш, 1994-1998 онд Өгөөж импекс хувьцаат компанид дэд захирал, 1998-2000 онд МСДН-ын мэдээлэл сурталчилгаа, судалгааны хэлтсийн дарга, 2000-2003 онд Залуу лидер клубын ерөнхийлөгч, 2003-2004 онд Ардчилсан намын Ерөнхий нарийн бичгийн дарга, 2004-2008 онд УИХ-ын гишүүн, 2006-2008 онд УИХ дахь Ардчилсан намын зөвлөлийн дарга, 2008 оноос УИХ-ын гишүүнээр дахин сонгогдон ажиллаж байна.

Төрийн албанд 13 жил ажилласан.

Лүймэдийн Гансүхийг тухайн албан тушаалд томилуулах үндэслэлийн хуьд гэвэл Засгийн газрын үйл ажиллагааны хөтөлбөрийг хэрэгжүүлж, Засгийн газраас дэвшүүлж байгаа гол гол зорилтыг биелүүлэхээр ажиллах чадварыг нь харгалзаад,  танхимын зарчмаар ажиллах чадвартай, тухайн ажил үүргийг гүйцэтгэх мэргэжлийн түвшин хуримтлуулсан туршлага, удирдан зохион байгуулах чадвар, ажил хэрэгч чанарыг нь иш үндэс болгон та бүхэндаа уг албан тушаалд томилуулахаар танилцуулж байна.

Мөн Засгийн газрын гишүүн, Хүнс, хөдөө аж ахуй, хөнгөн үйлдвэрийн сайдын албан тушаалд Түнжингийн Бадамжунайг танилцуулж байна.

Бадамжунай 1956 онд Архангай аймгийн Чулуут суманд төрсөн. Гэр бүлийн байдал эхнэр, хүүхдүүдийн хамт амьдардаг. 1971 онд Архангай аймгийн Чулуут сумын дунд сургууль, 1975 онд Төмөр замын техникум, 1982 онд Техникийн их сургуулийг тус тус төгсгөн, тээврийн эдийн засагч, инженер мэргэжилтэй. Орос хэлтэй ийм хүн байна.

1978-1981 онд Ачаа тээврийг удирдах газарт диспетчер, 1981-1985 онд мөн газарт хэлтсийн дарга, 1985-1987 онд Авто тээврийн 1-р баазад Намын хорооны дарга, 1987-1988 онд Авто тээврийн 5-р баазын орлогч дарга, 1988-1989 онд Монголдизель комбинатын дарга, 1989-1996 онд авто тээврийн газрын дарга, 1996-2000 онд Меркурий группийн дэд ерөнхийлөгч, 2000-2004 онд Улаанбаатар хотын захирагчийн ажлын албаны дарга бөгөөд хотын ерөнхий менежер, 2004-2008 онд УИХ-ын гишүүнээр сонгогдон ажиллаж байсан.

Төрийн албанд 26 жил болсон.

Бадамжунайг тухайн албан тушаалд томилуулах үндэслэл нь Лүймэдийн Гансүхийг Засгийн газрын гишүүнээр томилуулах үндэслэлтэй ижил байгаа учраас дахин давтаж, нурших шаардлагагүй гэж үзэж байна.

Ингээд Лүймэдийн Гансүхийг Засгийн газрын гишүүн, Байгаль орчин, аялал жуулчлалын сайдын албан тушаалд, Түнжингийн Бадамжунайг Засгийн газрын гишүүн, Хүнс, хөдөө аж ахуй, хөнгөн үйлдвэрийн сайдын албан тушаалд томилуулахаар танилцуулж байгааг минь болгоож дэмжиж өгөхийг хичээнгүйлэн хүсье.

Их баярлалаа.

**Г.Занданшатар**:-Байнгын хорооны гишүүдээс Ерөнхий сайдаас болон сайд, нэр дэвшигчдээс асуух асуулттай хүн байна уу? Алга байна.

УИХ-ын гишүүдээс сайдад нэр дэвшигчдийн талаар санал, үг хэлэх гишүүд байна уу? Алга байна.

Ингээд Монгол Улсын Загсийн газрын гишүүн, Байгаль орчин, аялал жуулчлалын сайдад нэр дэвшигч Л.Гансүхийг дэмжье гэсэн саналаар санал хураалт явуулъя. Дэмжье гэсэн саналтай гишүүд гараа өргөнө үү. Гансүхийг гишүүнийг Байгаль орчин, аялал жуулчлалын сайдаар 13-аас 13 дэмжиж, 100 хувийн саналаар Байнгын хорооны гишүүд санал нэгтэй дэмжлээ. Гансүх гишүүнд баяр хүргэе.

Хүнс, хөдөө аж ахуй, хөнгөн үйлдвэрийн сайдад нэр дэвшигч Түнжингийн Бадамжунай гишүүнийг дэмжье гэсэн саналаар санал хураалт явуулъя. Дэмжье гэсэн саналтай гишүүд гараа өргөнө үү. 13-аас 13 дэмжиж, 100 хувийн саналаар Байнгын хорооны гишүүд Бадамжунай гишүүнийг Хүнс, хөдөө аж ахуй, хөнгөн үйлдвэрийн сайдад нэр дэвшихийг дэмжлээ. Бадамжунай гишүүнд баяр хүргэе.

Байнгын хорооноос гарах санал, дүгнэлтийг УИХ-ын нэгдсэн хуралдаанд илтгэх саналтай гишүүн байна уу? За би санал дүгнэлтийг оруулах боллоо.

Ингээд байнгын хорооны хуралдаан  хаасныг мэдэгдье.

Соронзон хальснаас хянаж буулгасан:

Хуралдааны тэмдэглэл хөтлөгч                                                           Ц.НАРАНТУЯА